|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| 5\* dôchodkových správcovských spoločností – DSS  4 doplnkové dôchodkové spoločnosti - DDS  \* spoločnosť AEGON d.s.s., a.s.  bude v priebehu roka 2019 zlúčená so spoločnosťou NN d.s.s., a.s.  *Pozn.: Jednotlivé DSS a DDS by spĺňali kritériá pre malé a stredné podniky (MSP) ako samostatné podnikateľské subjekty. V súlade s odporúčaním Európskej komisie 2003/361/EC sa však pre potreby analýzy vybraných vplyvov posudzujú kritériá MSP vrátane počtu zamestnancov a obratu akcionárov DSS a DDS. Z tohto dôvodu bude mať legislatívna úprava vplyv len na veľké podniky.* |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Pri príprave predloženého vládneho návrhu zákona boli s cieľom konzultácie oslovené priamo DSS a DDS.  Zástupcovia podnikateľského prostredia – z Asociácie dôchodkových správcovských spoločností (ADSS) a z Asociácie doplnkových dôchodkových spoločností (ADDS) sa stretli na pôde ministerstva dňa 28. novembra 2018 za účelom konzultácií k obsahu pripravovanej novely zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (novela zákona).  Ministerstvo na spoločnom stretnutí zástupcov ADSS a ADDS informovalo o obsahu novely zákona:   * zavedenie nových, resp. zmena informačných povinností s dôrazom na poskytnutie relevantných informácií a podpora informovaného rozhodovania sporiteľov ako obdoba zmeny informačných povinností v III. pilieri, * mix politík na zatraktívnenie dobrovoľného sporenia na dôchodok.   Predmetom rokovania boli aj podnety ADSS a ADDS na zmenu zákona a opatrenia z aplikačnej praxe.  Ministerstvo a zástupcovia ADSS a ADDS sa dohodli na spolupráci pri príprave novely zákona ako aj pri kvantifikácií vplyvov na podnikateľské prostredie. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Novelou zákona nedochádza k zvýšeniu priamych finančných nákladov. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |

|  |
| --- |
| Novelou zákona vznikajú nové nepriame finančné náklady na strane DSS, týkajúce sa:   * analýzy a úpravy informačných systémov; * personálnych kapacít na vytvorenie príslušnej dokumentácie, nákladov súvisiacich s preškolením, úpravou procesov a komunikáciou.   SPOLU: cca 214 139 EUR  Uvedené sumy sú odhadmi DSS na základe reálnych nákladov podobných zmien realizovaných v minulosti. V prípade, že zmeny vyplývajúce z novely zákona nebolo možné prirovnať k minulým zmenám, respektíve DSS nedodala požadované údaje, sú uvedené čísla expertným odhadom na základe informácií poskytnutých ostatnými subjektmi. Sumy sú uvádzané za všetky DSS – t.j. ide o súhrnný údaj. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Novelou zákona vznikajú nové administratívne náklady na strane DSS, týkajúce sa:   * zasielaním nových výpisov z osobného účtu od DSS, ktorej súčasťou bude prognóza budúcej nasporenej sumy na základe stanovených predpokladov a zasielaním informácie o dôchodkoch   SPOLU: cca 111 645 EUR / ročne  Uvedené sumy sú odhadmi DSS na základe reálnych nákladov podobných zmien realizovaných v minulosti. V prípade, že zmeny vyplývajúce z novely zákona nebolo možné prirovnať k minulým zmenám, respektíve DSS nedodala požadované údaje sú uvedené čísla expertným odhadom na základe informácií poskytnutých ostatnými subjektmi. Sumy sú uvádzané za všetky DSS – t. j. ide o súhrnný údaj. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady – ročne* |  |  | | *Nepriame finančné náklady – jednorazové (na strane DSS)* | *35,4 tis. eur* | *177 tis. eur* | | *Nepriame finančné náklady – ročne (na strane DSS)* | *7,4 tis. eur* | *37 tis. eur* | | *Administratívne náklady – ročne (na strane DSS)* | *22,4 tis. eur* | *112 tis. eur* | | ***Celkové náklady regulácie – jednorazové (na strane DSS)*** | ***35,4 tis. eur*** | ***177 tis. eur*** | | ***Celkové náklady regulácie – ročne***  ***(na strane DSS)*** | ***29,8 tis. eur*** | ***149 tis. eur*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Novela zákona nemá vplyv na konkurencieschopnosť a správanie sa podnikov na trhu. |

|  |
| --- |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Novela zákona nemá vplyv na inovácie. |